smcproject/ml-wiki-sentences huggingface dataset:
തമിഴിലും തെലുങ്കിലും മലയാളത്തിലുമായി 50ൽപരം സിനിമകളിൽ അഭിനയിച്ചിട്ടുണ്ട്.
ടി.രാജേന്ദർ സംവിധാനം ചെയ്ത റെയിൽ പയനങ്കൾ എന്ന തമിഴ് അരങ്ങേറ്റ സിനിമയിൽ നായികയായി എത്തിയതോടെയാണ് ചലച്ചിത്രലോകത്തു ശ്രദ്ധ നേടുന്നത്.
ശ്രീനാഥ് ആണ് ഈ ചിത്രത്തിലെ നായകൻ.
അതിനുമുൻപ്,  തമിഴ് ചിത്രം കിഴക്കേ പോകും റെയിലിൻറെ തെലുങ്ക് റീമേക്കായ ‘തൂർപ്പു വെള്ളെ റെയിൽ’ എന്ന ചിത്രത്തിൽ നായികയായി എത്തിയിരുന്നു.
തുടർന്നു, രജനികാന്ത് നായകനായ പുതുകവിതൈ എന്ന സിനിമയുടെ വിജയം അവരെ തെന്നിന്ത്യയിലെ പ്രശസ്തിയുള്ള ഒരു നടിയാക്കിയുയർത്തി.
ഇളയരാജയുടെ സംഗീതത്തിൽ യേശുദാസ്‌ എസ്. ജാനകി എന്നിവർ പാടി രജനീകാന്തും ജ്യോതിയും അഭിനയിച്ച പുതുകവിതൈയിലെ “വെള്ളൈപുറാ ഒണ്ട്ര്.. ഏങ്കുത്, കയ്യിൽ വരാമലേ…” എന്ന ഗാനം ഇന്നും തമിഴ്- മലയാളി പ്രേക്ഷകർക്ക് ഒരുപോലെ പ്രിയപ്പെട്ടതാണ്.
1982ൽ റിലീസായ കോരിത്തരിച്ച നാൾ എന്ന ശശികുമാർ ചിത്രത്തിലൂടെയാണു ജ്യോതി മലയാളത്തിലെത്തിയത്.
തുടർന്ന്, പി. എൻ. മേനോൻ സംവിധാനം ചെയ്ത അസത്രം , ആ ദിവസം , സ്വർണ്ണ ഗോപുരം എന്നീ സിനിമകളിലും നായികയായി.
1980ൽ, വംശ വൃക്ഷം എന്ന തെലുഗു ചിത്രത്തിലൂടെ തെലുങ്കിലെ ആ വർഷത്തെ നടിക്കുള്ള ഫിലിം ഫെയർ അവാർഡ് ലഭിച്ചിട്ടുണ്ട്.
44ആം വയസിൽ, സ്തനാർബുദത്തെത്തുടർന്ന്, 2007 മെയ് 18ന് ചെന്നൈയിലെ ഒരു സ്വകാര്യ ആശുപത്രിയിൽവെച്ച്  അവർ അന്തരിച്ചു.
മൃതദേഹം ബസന്ത് നഗർ ശ്മശാനത്തിൽ സംസ്കരിച്ചു.
മരണസമയത്ത് അവർ വിവാഹമോചിതയായിരുന്നു.
അവലംബം പുറത്തുനിന്നുള്ള കണ്ണികൾ
ഇന്റർനെറ്റ് മൂവി ഡാറ്റാബേസിൽ നിന്ന് Jyothi
ജ്യൂസേപ്പെ വേർഡി ഇംഗ്ലീഷ് വിലാസം https://ml.wikipedia.org/wiki/Giuseppe_Verdi ജ്യൂസേപ്പെ വേർഡി
ജ്യൂസേപ്പെ ഫെർണാന്റോ ഫ്രാൻസെസ്കോ വേർഡി ( Giuseppe Fortunino Francesco Verdi ഇറ്റാലിയൻ ഉച്ചാരണം: [dʒuˈzɛppe ˈverdi] ; ഒക്ടോബർ 10 1813 - ജനുവരി 27 1901) ഒരു ഇറ്റാലിയൻ റൊമാന്റിക് ഓപറ ഗാനരചയിതാവ് ആയിരുന്നു.
അദ്ദേഹം 19-ആം നൂറ്റാണ്ടിൽ  ഏറ്റവും സ്വാധീനം ഗാനരചയിതാക്കളിലൊരാളായി കരുതപ്പെടുന്നു.
ആദ്യകാല ജീവിതം "O sommo Carlo" Ernani (1844), Act 3, പാടിയത് Mattia Battistini, Emilia Corsi, Luigi Colazza, Aristodemo Sillich, and the La Scala chorus in 1906.
Giuseppe Verdi in Vanity Fair (1879)
കാർലോ ജ്യൂസേപ്പെ വേർഡിയുടെയും ലൂജിയ യുട്ടിനിയുടെയും പുത്രനായി ആദ്യ ഫ്രഞ്ച് എമ്പയറിലെ ബുസ്സെറ്റോക്ക് സമീപമുള്ള ലെ റോൻകോളിൽ ജനിച്ചു, വേർഡി ചെറിയ കുട്ടിയായിരുന്നപ്പോൾ അദ്ദേഹത്തിന്റെ കുടുംബം വടക്കൻ ഇറ്റലിയിലെ പിയാസെൻസൊ എന്ന സ്ഥലത്തേക്ക് താമസം മാറ്റി.
ഇവിടത്തെ ജസ്യൂട്ട് സ്കൂളിലെ ലൈബ്രറി ഇദ്ദേഹത്തിന്റെ വിദ്യാഭ്യാസത്തെ വളരെ സ്വാധീനിച്ചിട്ടുണ്ട്.
സംഗീതസംവിധാനത്തിലെ ആദ്യ പാഠങ്ങളും ഇദ്ദേഹത്തിന് ലഭിച്ചത് ഇവിടെനിന്നാണ്.
ഇരുപതാം വയസിൽ മിലാനിലേക്ക് താമസം മാറ്റി അവിടെ സംഗീതപഠനം തുടർന്നു.
ഓപറയിൽ (പ്രത്യേകിച്ച് ജർമൻ ഓപറ) പങ്കെടുക്കുമ്പോൾ തന്നെ ഇദ്ദേഹം കൗണ്ടർപോയിന്റ് സംബന്ധിച്ചുള്ള പഠനം സ്വകാര്യമായി തുടർന്നു.
1839 നവംബറിൽ മിലാനിലെ പ്രസിദ്ധമായ ലാ സ്കാല ഒപ്പെറാ ഹൗസിൽ ഒബെർട്ടോ എന്ന ആദ്യ ഓപ്പെറ അവതരിപ്പിച്ചു.
ബുസ്സെറ്റോയിലേയ്ക്ക് തിരികെ വന്ന ഇദ്ദേഹം പട്ടണത്തിലെ മ്യൂസിക് മാസ്റ്ററായി മാറി.
അന്റോണിയോ ബാറെസ്സിയുടെ പിന്തുണയോടെ ഇദ്ദേഹം 1830-ൽ ആദ്യ പൊതു സംഗീതാവതരണം നടത്തി.
ഇദ്ദേഹത്തിന്റെ സംഗീതം ഇഷ്ടപ്പെട്ടതിനാൽ ബാറെസ്സി ഇദ്ദേഹത്തെ തന്റെ മകളുടെ സംഗീതാദ്ധ്യാപകനാകാൻ ക്ഷണിച്ചു.
ഇവർ പ്രണയബദ്ധരാകുകയും 1836 മേയ് നാലിന് വിവാഹം കഴിക്കുകയും ചെയ്തു.
ഇവർക്കുണ്ടായ രണ്ടു കുട്ടികളും ചെറുപ്പത്തിലേ മരിച്ചുപോയി.
ഈ സമയത്ത് വെർഡി തന്റെ ആദ്യ ഓപറ തയ്യാറാക്കിക്കൊണ്ടിരിക്കുകയായിരുന്നു.
അടുത്തുതന്നെ മാർഗരിറ്റയും (26ആം വയസ്സിൽ) എൻസെഫലൈറ്റിസ് ബാധിച്ച് മരിച്ചുപോയി.
1840 ജൂൺ 18-നായിരുന്നു ഇത്.
തന്റെ മക്കളെയും ഭാര്യയെയും നഷ്ടപ്പെട്ടത് വെർഡിയെ മാനസികമായി തളർത്തിക്കളഞ്ഞിരുന്നുവത്രേ.
അവലംബം ↑ on magiadellopera.com (in Italian) : "On 18 June 1840 Margherita Barezzi's life was cut short by violent encephalitis."
↑ reocities.com (in Italian): Archived 2013-08-24 at the Wayback Machine .
"...on 20 [ sic ] June 1840 his young wife Margherita died, struck down by a severe form of acute encephalitis."
↑ museocasabarezzi.it (in Italian): "She died the following year [1840] on 18 June, aged only 26 years, while Verdi was working on his ill-fated second opera, Un Giorno di Regno ."
പുറത്തേക്കുള്ള കണ്ണികൾ ജ്യൂസേപ്പെ വേർഡി എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Giuseppe Verdi Official Site Archived 2004-11-01 at the Wayback Machine .
Stanford University list of Verdi operas, premiere locations and dates, etc. Giuseppe Verdi എന്ന വ്യക്തിയുടെ രചനകൾ പ്രോജക്ട് ഗുട്ടൻബർഗിൽനിന്ന് "Album Verdi" from the Digital Library of the National Library of Naples (Italy) Archived 2011-01-15 at the Wayback Machine .
Free scores by Verdi in the International Music Score Library Project Free scores by ജ്യൂസേപ്പെ വേർഡി in the Werner Icking Music Archive (WIMA) Free scores by ജ്യൂസേപ്പെ വേർഡി in the Choral Public Domain Library (ChoralWiki) The Mutopia Project has compositions by ജ്യൂസേപ്പെ വേർഡി രചനകൾ ജ്യൂസേപ്പെ വേർഡി ലൈബ്രറികളിൽ ( വേൾഡ്കാറ്റ് കാറ്റലോഗ്) Detailed listing of "complete" recordings of Verdi's operas and of extended excerpts Archived 2013-02-09 at the Wayback Machine .
"Verdi and Milan" Archived 2008-10-12 at the Wayback Machine .
, lecture by Roger Parker on Verdi, given at Gresham College , London 14 May 2007 Verdi cylinder recordings , from the Cylinder Preservation and Digitization Project at the University of California, Santa Barbara Library
|PLACE OF DEATH= Milan, Italy }}
ജ്യോതി ബസു ഇംഗ്ലീഷ് വിലാസം https://ml.wikipedia.org/wiki/Jyoti_Basu
ജ്യോതി ബൊഷു ( ബംഗാളി : জ্যোতি বসু ) ( ജൂലൈ 8 , 1914 - ജനുവരി 17 2010 ) പശ്ചിമബംഗാളിൽ നിന്നുള്ള ഒരു കമ്യൂണിസ്റ്റ് പാർട്ടി പ്രവർത്തകനാണ്‌.
കൽക്കത്തയിൽ സെന്റ്‌ സേവിയേഴ്‌സ്‌ കോളേജ്‌, പ്രസിഡൻസി കോളേജ്‌ എന്നിവിടങ്ങളിൽ വിദ്യാഭ്യാസം.
ഇംഗ്ലീഷിൽ ബി.എ ഹോണേഴ്‌സും, ലണ്ടനിലെ മിഡിൽ ടെമ്പിളിൽ നിന്നും നിയമപഠനവും നേടിയ ബൊഷു യു.കെ യിൽ ആയിരുന്നപ്പോൾ തന്നെ മാർക്‌സിസത്തിലും രാഷ്ട്രീയത്തിലും ആകൃഷ്ടനായി.
ഹാരി പോളിറ്റ്‌, രജനി പാം ദത്ത്‌, ബെൻ ബ്രാഡ്‌ലി തുടങ്ങിയ ബ്രിട്ടനിലെ കമ്യൂണിസ്റ്റ്‌ പാർടി നേതാക്കളുമായി അടുത്ത്‌ സഹകരിച്ചു.
ലണ്ടനിലെ ഇന്ത്യൻ ലീഗിലും, ബ്രിട്ടനിലെ ഫെഡറേഷൻ ഓഫ്‌ ഇന്ത്യൻ സ്റ്റുഡൻസിലും അംഗമായിരുന്നു.
ലണ്ടൻ മജിലിസിന്റെ സെക്രട്ടറിയായും പ്രവർത്തിച്ചിട്ടുണ്ട്‌.
ഇന്ത്യയിൽ തിരിച്ചെത്തിയപ്പോൾ കമ്യൂണിസ്‌റ്റ്‌ പാർടി ഓഫ്‌ ഇന്ത്യയുടെ അംഗമായി.
1952 മുതൽ 1957 വരെ വെസ്റ്റ്‌ ബംഗാൾ കമ്യൂണിസ്‌റ്റ്‌ പാർടി ഓഫ്‌ ഇന്ത്യയുടെ സെക്രട്ടറി.
1946 ൽ ബംഗാൾ നിയമസഭയിലേയ്‌ക്കു തിരഞ്ഞെടുക്കപ്പെട്ടു.
സ്വാതന്ത്രാനന്തരം, 1952, 1957, 1962, 1967, 1969, 1971, 1977, 1982, 1987, 1991, 1996 വർഷങ്ങളിൽ വെസ്റ്റ്‌ ബംഗാൾ നിയമസഭാംഗമായി തെരഞ്ഞെടുക്കപ്പെട്ടു.
1957 മുതൽ 1967 വരെ ബംഗാൾ നിയമസഭയിൽ പ്രതിപക്ഷനേതാവായി.
1967 ലും 1969 ലും ഉപമുഖ്യമന്ത്രിയായി.
1977 ജൂൺ 21 ന്‌ ബംഗാൾ മുഖ്യമന്ത്രിയായി സത്യപ്രതിജ്ഞ ചെയ്‌തു.
തുടർച്ചയായി അഞ്ചു വർഷം ഇടതുപക്ഷസർക്കാരിനെ നയിച്ചു.
ഇന്ത്യയിൽ ഏറ്റവും കൂടുതൽ കാലം മുഖ്യമന്ത്രിയായിരുന്നതിനുള്ള ബഹുമതിയുമായി 2000 നവംബർ ആറിനു മുഖ്യമന്ത്രിപദം വിട്ടു.
സി.പി.ഐ(എം) കേന്ദ്രകമ്മിറ്റി അംഗം, പോളിറ്റ്‌ ബ്യൂറോ പ്രത്യേക ക്ഷണിതാവ്‌ എന്നീ നിലകളിൽ പ്രവർത്തിച്ചിരുന്നു .
ന്യൂമോണിയ ബാധയെ തുടർന്ന് 2010 ജനുവരി ഒന്നിന്  ജ്യോതിബൊഷുവിനെ കൊൽക്കത്തയിലെ സാൾട്ട്‌ലേക്കിലുള്ള എ.എം.ആർ.ഐ ആശുപത്രിയിൽ പ്രവേശിപ്പിക്കുകയും  ജനുവരി 17നു അന്തരിക്കുകയും ചെയ്തു .
കമ്യൂണിസം ലോക കമ്യൂണിസ്റ്റ് പ്രസ്ഥാനം കമ്മ്യൂണിസം കവാടം അവലംബം ↑ "Jyoti Basu will continue on Central Committee" Archived 2012-11-05 at the Wayback Machine .
, The Hindu , April 4, 2008.
↑ "Nine to none, founders’ era ends in CPM" , The Telegraph (Calcutta), April 3, 2008.
↑ ↑ Jyoti Basu എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ജ്യോതി ഭൂഷൺ ബാനർജി
ഇന്ത്യൻ വൈദ്യൻ, സാമൂഹ്യ പ്രവർത്തകൻ, ഇന്ത്യൻ സംസ്ഥാനമായ അലഹബാദിൽ നിന്നുള്ള ജ്യോതി ഇൻസ്റ്റിറ്റ്യൂട്ട് ഓഫ് മെഡിക്കൽ ആൻഡ് റിഹാബിലിറ്റേഷൻ സയൻസസിന്റെ (ജിമാർസ്) സ്ഥാപകനുമായിരുന്നു ജ്യോതി ഭൂഷൺ ബാനർജി.
1971 ൽ അദ്ദേഹം സംഘടന സ്ഥാപിക്കുകയും പിന്നീട് ശാരീരിക വൈകല്യമുള്ളവരുടെ പുനരധിവാസത്തിനായി 1976 ൽ വിക്ലംഗ് കേന്ദ്ര എന്ന പേരിൽ രജിസ്റ്റർ ചെയ്യുകയും ചെയ്തു.
ബാനർജിയുടെ മരണത്തെത്തുടർന്ന് 2010 ൽ സംഘടനയെ ജിമാർസ് എന്ന് പുനർനാമകരണം ചെയ്തു.
ഇന്ത്യ സർക്കാർ നാലാമത്തെ ഉയർന്ന സിവിലിയൻ ബഹുമതിയായ പത്മശ്രീ 2001-ൽ നൽകി അദ്ദേഹത്തെ ആദരിച്ചു.
ജ്യേഷ്ഠദേവൻ ഇംഗ്ലീഷ് വിലാസം https://ml.wikipedia.org/wiki/Jyesthadeva ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളത്തിലെ മലപ്പുറം ജില്ലയിലുൾ ‌പ്പെട്ട പൊന്നാനി താലൂക്കിലെ ആലത്തൂർ ഗ്രാമത്തിൽ ജീവിച്ചിരുന്ന ഗണിതശാസ്ത്രജ്ഞനാണ്‌ ജ്യേഷ്ഠദേവൻ .
ഇദ്ദേഹമാണ് ഗണിതന്യായസംഗ്രഹം എന്നറിയപ്പെടുന്ന ' യുക്തിഭാഷ' എന്ന ഗണിതശാസ്ത്രഗ്രന്ഥം രചിച്ചത്.
യുക്തിഭാഷ എന്ന ഗ്രന്ഥം ഗണിതശാസ്ത്രത്തിലെ ഒരു വിഭാഗമായ കലനവുമായി ബന്ധപ്പെട്ട് രചിയ്ക്കപ്പെട്ട ആദ്യപുസ്തകമായി ഗണിയ്ക്കപ്പെടുന്നു.
പക്ഷേ യുക്തിഭാഷയുടെ രചയിതാവാരെന്നതു ബന്ധപ്പെട്ട് ഇന്നും തർക്കങ്ങൾ നിലവിലുണ്ട്.
യുക്തിഭാഷ രചിച്ചത് 1639ൽ ആലത്തൂർ പാറങ്ങോട്ട് എന്ന ബ്രാഹ്മണകുടുംബത്തിൽ ജനിച്ച ബ്രഹ്മദത്തനാണെന്നും തെളിവുകളുണ്ട്.
യുക്തിഭാഷയ്ക്ക് രണ്ട് ഭാഗങ്ങളുണ്ട്.
ഒന്നാം ഭാഗം ഗണിത സിദ്ധാന്തങ്ങളെയും രണ്ടാം ഭാഗം വാനശാസ്ത്രത്തെയും ഉൾക്കൊള്ളുന്നു.
ജ്യേഷ്ഠദേവന്റെ മറ്റൊരു ഗ്രന്ഥമാണ് ദൃക്കരണം .
ഇത് മലയാളത്തിലെ രണ്ടാമത്തെ ഗണിതശാസ്ത്രഗ്രന്ഥമാണെന്ന് പറയപ്പെടുന്നു.
ഈ ഗ്രന്ഥത്തിൽ നിന്നുള്ള തെളിവിന്റെ അടിസ്ഥാനത്തിൽ 1500-1610 ആണു ജ്യേഷ്ഠദേവൻ‌ നമ്പൂതിരിയുടെ ജീവിതകാലം എന്ന് വിശ്വസിയ്ക്കപ്പെടുന്നു.
വടശ്ശേരി ദാമോദരൻ നമ്പൂതിരിയുടെ ശിഷ്യനാണ് ജ്യേഷ്ഠദേവൻ.
ജ്യോതി പ്രസാദ് അഗർവാല ഇംഗ്ലീഷ് വിലാസം https://ml.wikipedia.org/wiki/Jyoti_Prasad_Agarwala
ജ്യോതി പ്രസാദ് അഗർവാല, ഇന്ത്യയിലെ വടക്കുകിഴക്കൻ സംസ്ഥാനമായ ആസ്സമിലെ സ്വാതന്ത്ര്യസമരസേനാനിയും, കവിയും, നാടകൃത്തും, സംഗീത സംവിധായകനുമായിരുന്നു. ' രൂപ്കൺവർ' എന്ന് വിളിക്കുന്ന
ജ്യോതി പ്രസാദ് അഗർവാല ആസാമീസ് സിനിമയുടെ പിതാവായി അറിയപ്പെടുന്നു.1935-ൽ നിർമ്മിച്ച 'ജോയ്മതി' ആണ് ആസാമിലെ ആദ്യചിത്രമായി കണക്കാക്കപ്പെടുന്നത്.
ഇതിന്റെ തിരക്കഥ, ഗാനങ്ങൾ, സംഗീതസംവിധാനം, വേഷാലങ്കാരം, രംഗസംവിധാനം, ചിത്രസംയോജനം തുടങ്ങിയവയെല്ലാം നിർവ്വഹിച്ചത് അദ്ദേഹം തന്നെ.
അദ്ദേഹം മരിച്ച ദിവസം (ജനുവരി17 ) അദ്ദേഹത്തിന്റെ ബഹുമാനാർത്ഥം 'ആർട്ടിസ്റ്റ് ഡെ' (ശില്പി ദിവസ്) ആയി ആചരിക്കുന്നു.
നാടകങ്ങൾ '''സോണിറ്റ് കുൻവർ'''i കരെൻഗർ ലിജ്റി രൂപാലിം നിമതി കൊൻയ or രൂപ്കൺവർ സൺപാക്കിലി കാണിക്കർ കനക് ലത സുന്ദർക്നൗവർ ലോഭിത
സിനിമ ജോയ്മതി (1935) ഇന്ദ്രമാലതി (1939) അവലംബം പുറത്തേയ്ക്കുള്ള കണ്ണികൾ Jyoti Prasad Agarwala എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Rupaliparda.com - About Jyoti Prasad Agarwalla Archived 2006-12-30 at the Wayback Machine .
ebooks of Jyoti Prasad Agarwala Archived 2018-10-17 at the Wayback Machine .
ട്രൈക്ക്രോയിസം Trichroism Trichroism
പ്രകാശപരമായി അസമദിശീയ (anisotorpic) സുതാര്യ ക്രിസ്റ്റലുകളിൽക്കൂടി ധവള പ്രകാശം കടന്നുപോകുമ്പോൾ ആഗിരണം ചെയ്യപ്പെട്ടു വ്യത്യസ്ത നിറങ്ങളായി കാണപ്പെടുന്ന പ്രതിഭാസമാണു് ട്രൈക്ക്രോയിസം .
ഈ സ്വഭാവവിശേഷം പ്രകടമാക്കുന്ന ക്രിസ്റ്റലുകളെ ട്രൈക്ക്രോയികു് ക്രിസ്റ്റലുകൾ എന്നു പറയുന്നു.
കോർഡിയെറൈറ്റ് (cordierite).
ഇത്തരം ക്രിസ്റ്റലുകളുടെ ക്യൂബിന്റെ മൂന്നു ജോടി വശങ്ങളിൽക്കൂടിയും വ്യത്യസ്ത നിറങ്ങളിലാണ് പ്രകാശം സഞ്ചരിക്കുന്നതു്.
കോർഡിയെറൈറ്റ് ടർമാലൈൻ
രണ്ടു പ്രാകാശിക അക്ഷങ്ങളുള്ള ദ്വി-അക്ഷീയ (bizxial) [[പരൽ (രസതന്ത്രം)|പരലുകളിലാണ് ട്രൈക്ക്രോയിസം കാണപ്പെടുന്നതു്.
ഇത്തരം പരലുകൾക്കു മൂന്നു മുഖ്യ അപവർത്തനാങ്കങ്ങൾ ഉണ്ടായിരിക്കും.
പ്രകാശത്തിന്റെ ധ്രുവണത്തിന്റെ (polarization) ദിശ അനുസരിച്ചു് ഓരോ നിറവും ആഗിരണം ചെയ്യപ്പെടുകയോ മന്ദനം ചെയ്യപ്പെടുകയോ ചെയ്യുന്നു.
പ്രകാശത്തിന്റെ കമ്പനം, അപവർത്തനാങ്കമനുസരിച്ചു്   X ദിശയിലാണെങ്കിൽ പ്രകാശം മഞ്ഞ നിറത്തിലും Y ദിശയിലാണെങ്കിൽ തീവ്ര വയലറ്റു നിറത്തിലും Z ദിശയിലാണെങ്കിൽ വെള്ള നിറത്തിലും കാണപ്പെടും.
ക്രിസ്റ്റൽ അക്ഷങ്ങളുടെ അഭിവിന്യാസം (orientation) അനുസരിച്ചു് അതിൽക്കൂടി കടന്നുവരുന്ന പ്രകാശത്തിന്റെ നിറം മാറ്റിയെടുക്കാം.
അതിനു തക്ക രീതിയിൽ ക്രിസ്റ്റലുകൾ മുറിച്ചെടുക്കാനും ഇന്നു കഴിയുന്നുണ്ടു്.
ഈ കാരണത്താൽ ട്രൈക്ക്രോയിസം എന്ന പ്രയോഗമോ പകരമായി ഉപയോഗിച്ചുവന്ന പ്ലിയോക്രോയിസം (pleochroism) എന്ന പദമോ ഇന്നു പ്രചാരത്തിലില്ല.
ഇവയ്ക്കു പകരം രേഖീയ(linear) ട്രൈക്ക്രോയിസം, വൃത്തീയ(circular) ട്രൈക്ക്രോയിസം എന്നിങ്ങനെ വിവേചിച്ചു് പ്രയോഗിക്കുകയാണു പതിവു്.
അവലംബം ↑ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ട്രൈക്ക്രോയിസം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ട്രൈക്വിട്രൽ ഇംഗ്ലീഷ് വിലാസം https://ml.wikipedia.org/wiki/Triquetral_bone
ട്രൈക്വിട്രൽ അസ്ഥി ( ട്രൈക്വിട്രം , പിരമിഡൽ , മൂന്ന്-കോണുള്ളത് അല്ലെങ്കിൽ ത്രികോണാകൃതിയുള്ള അസ്ഥി എന്നുറിയപ്പെടുന്നു മുന്നേ ക്യൂണിഫോം അസ്ഥി എന്നും അറിയപ്പെട്ടിരുന്നു).
കൈക്കുഴയിൽ കാർപൽ അസ്ഥികളുടെ പ്രോക്സിമൽ നിരയിൽ മീഡിയൽ വശത്തായി ലൂണേറ്റിനും പിസിഫോമിനും ഇടയിലായി കാണപ്പെടുന്നു.
കൈയ്യുടെ അൾനാർ (മദ്ധ്യരേഖയ്ക്കടുത്തുള്ള) വശത്താണ് സ്ഥാനമെങ്കിലും അൾനയുമായി സന്ധിക്കുന്നില്ല.
പിസിഫോം , ഹാമേറ്റ് , ലൂണേറ്റ് എന്നീ അസ്ഥികളുമായി ട്രൈക്വിട്രൽ സന്ധിക്കുന്നുണ്ട്.
ഒടിവുണ്ടാകാൻ സാദ്ധ്യത കൂടുതലുള്ള മൂന്നാമത്തെ അസ്ഥിയാണ് ഇത്.
പിരമിഡാകൃതി, പിസിഫോം അസ്ഥിയുമായി സന്ധിക്കുന്ന അണ്ഡാകൃതിയുള്ള ഫേസറ്റ്, എന്നിവ കാരണം ട്രൈക്വിട്രൽ അസ്ഥിയെ തിരിച്ചറിയാൻ എളുപ്പമാണ്.
വൈദ്യ പരിശോധന നടത്തുമ്പോൾ തൊട്ടറിയാനായി കൈപ്പത്തി മധ്യരേഖയിൽ നിന്ന് ദൂരേയ്ക്ക് അകറ്റേണ്ടിവരും (ട്രൈക്വിട്രൽ അൾനയുടെ സ്റ്റൈലോയ്ഡ് മുഴയുടെ കീഴെ നിന്ന് വെളിയിലേക്ക് വരണമെങ്കിൽ കൈ ഇങ്ങനെ പിടിക്കേണ്ടി വരും).
പിസിഫോം അസ്ഥിയുടെ കീഴിലായതുകൊണ്ട് ട്രൈക്വിട്രം കണ്ടെത്താൻ ബുദ്ധിമുട്ടാണ്.
ലാറ്റിൻ ഭാഷയിലെ ട്രൈക്വിട്രസ് (മൂന്ന് കോണുള്ളത്) എന്ന വാക്കിൽ നിന്നാണ് ഉദ്ഭവം.
ഉരഗങ്ങളിലും ഉഭയജീവികളിലും അൾനേർ എന്നാണ് ഇതിനെ വിളിക്കുന്നത്.
പ്രതലങ്ങൾ സുപ്പീരിയർ (മുകളിലുള്ള) പ്രതലത്തിന് രണ്ട് ഭാഗങ്ങളുണ്ട്.
മീഡിയൽ വശത്തായി പരുക്കനായ അസ്ഥികളോട് സന്ധിക്കാത്ത ഒരു ഭാഗവും; ലാറ്ററൽ ഭാഗത്തായി കോൺവെക്സ് (ഉത്തല) ആകൃതിയുള്ളതും കൈക്കുഴയിലെ ത്രികോണാകൃതിയുള്ള ആർട്ടിക്കുലാർ ഡിസ്കുമായി സന്ധിക്കുന്ന ഭാവവും.
ഇൻഫീരിയർ (കീഴെയുള്ള) പ്രതലം ലാറ്ററൽ വശത്തേയ്ക്ക് തിരിഞ്ഞാണിരിക്കുന്നത്.
ഇത് കോൺകേവ് (അവതല) ആകൃതിയുള്ളതും ഹാമേറ്റ് അസ്ഥിയുമായി സന്ധിക്കുന്നതുമാണ്.
ഡോർസൽ (പിൻ വശത്തുള്ള) പ്രതലം ലിഗമെന്റ് യോജിക്കുന്നതിനാൽ പരുക്കനാണ്.
വോളാർ (കൈവെള്ളയുടെ വശത്തുള്ള) പ്രതലത്തിൽ മീഡിയൽ ഭാഗത്തായി ഒരു ഓവൽ ഫേസറ്റ് പിസിഫോം അസ്ഥിയുമായി സന്ധിക്കുന്നു.
ലാറ്ററൽ ഭാഗം ലിഗമെന്റ് യോജിക്കുന്നതിനാൽ പരുക്കനാണ്.
മീഡിയൽ (ശരീരത്തിന്റെ മദ്ധ്യരേഖയോട് അടുത്തുള്ള) പ്രതലം പിരമിഡിന്റെ മേലറ്റമാണ്.
ഇത് അൾനാർ കൊളാറ്ററൽ ലിഗമെന്റ് യോജിക്കുന്നതിനാൽ പരുക്കനാണ്.
ലാറ്ററൽ (മദ്ധ്യരേഖയിൽ നിന്നും അകലെയുള്ള) പ്രതലമാണ് പിരമിഡിന്റെ ബേസ്.
ഒരു പരന്ന ചതുഷ്കോണാകൃതിയിലുള്ള ഫേസറ്റ് ലൂണേറ്റുമായി സന്ധിക്കുന്നു.
ഇവയും കാണുക Bone terminology Terms for anatomical location ചിത്രശാല ട്രൈക്വിട്രൽ അസ്ഥി.
ഇടതു കൈയ്യിലെ അസ്ഥികൾ.
വോളാർ പ്രതലം.
ഡോർസൽ പ്രതലം.
ട്രൈക്വിട്രൽ അസ്ഥിയുടെ പൊട്ടൽ എക്സ്-റേയിൽ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ട്രൈഗോനെല്ല കെയറുലിയ ഇംഗ്ലീഷ് വിലാസം https://ml.wikipedia.org/wiki/Trigonella_caerulea
ട്രൈഗോനെല്ല കെയറുലിയ (നീല ഉലുവ, നീല മെലിലോട്ട്, ജോർജിയൻ: ულუმბო, უცხო ul - ulumbo, utskho suneli) ഫാബേസി കുടുംബത്തിലെ ഒരു വാർഷിക സസ്യമാണ്.
ഇതിന് 30-60 സെന്റിമീറ്റർ ഉയരമുണ്ട്.
2–5 സെ.
മീ നീളവും 1-2 സെ.
മീ വീതിയും ഉള്ള ഇതിന്റെ ഇലകൾ അണ്ഡാകാരമോ കുന്താകൃതിയിലുള്ളതോ ആണ്‌.
ഇലകളുടെ മുകൾ ഭാഗത്ത്‌ അറപ്പുവാളിന്റെ പല്ല്‌ പോലെ കാണപ്പെടുന്നു.
കൊറോളക്ക് 5.5-6.5 മില്ലീമീറ്റർ നീളവും നീലനിറവുമാണ്.
വിത്തുകൾ ചെറുതും നീളമേറിയതുമാണ്.
ഏപ്രിൽ-മെയ് മാസങ്ങളിൽ ഇത് പൂക്കും.
വിത്തുകൾ മെയ്-ജൂൺ മാസങ്ങളിൽ പാകമാകും.
ഇത് സ്വയം പരാഗണം നടത്തുന്നു.
ജോർജിയൻ പാചകരീതിയിൽ നീല ഉലുവ വ്യാപകമായി ഉപയോഗിക്കപ്പെടുന്നു.
അവിടെ ഇത് ഉത്‌സ്കോ സുന്നേലി എന്നറിയപ്പെടുന്നു.
ജോർജിയൻ സുഗന്ധവ്യഞ്ജന മിശ്രിതമായ ഖെമെലി സുന്നേലിയുടെ ചേരുവകളിലൊന്നാണിത്.
വിത്തുകൾ, കായ്കൾ, ഇലകൾ എന്നിവ ഉപയോഗിക്കുന്നു.
വാസനയും രുചിയും സാധാരണ ഉലുവയ്ക്ക് സമാനമാണ്.
പക്ഷേ വീര്യം കുറഞ്ഞതാണ്.
പരമ്പരാഗത ഷാബ്സിഗർ ചീസ് സ്വാദിഷ്ഠമാക്കാൻ സ്വിറ്റ്സർലൻഡിൽ ഇത് ഉപയോഗിക്കുന്നു.
അവലംബം പുറംകണ്ണികൾ blue fenugreek എന്നതിന്റെ വിക്ഷണറി നിർ‌വചനം.
ട്രൈഡെസൈലിക് ആസിഡ് ഇംഗ്ലീഷ് വിലാസം https://ml.wikipedia.org/wiki/Tridecylic_acid
ട്രൈഡെസൈലിക് ആസിഡ് , അല്ലെങ്കിൽ ട്രൈഡെകനോയിക് ആസിഡ് , CH 3 (CH 2 ) 11 COOH എന്ന രാസസൂത്രമുള്ള 13- കാർബൺ പൂരിത ഫാറ്റി ആസിഡാണ്.
ഇത് സാധാരണയായി പാൽ ഉത്പന്നങ്ങളിൽ കാണപ്പെടുന്നു.
ഈ എന്ന ലേഖനം about an organic compound ഒരു stub ആണ്.
ട്രൈക്കോപ്‌ടെറ ഇംഗ്ലീഷ് വിലാസം https://ml.wikipedia.org/wiki/Trichoptera
ഇൻസെക്ട ജന്തു വർഗത്തിലെ ഒരു ഗോത്രമാണ് ട്രൈക്കോപ്‌ടെറ .
ഈ ഗോത്രത്തിലെ അംഗങ്ങൾ പൊതുവേ കാഡിസ് ഈച്ചകൾ എന്ന പേരിലറിയപ്പെടുന്നു.
34 കുടുംബങ്ങളിലായി പതിനായിരത്തോളം സ്പീഷീസ് ഇതിൽ ഉൾപ്പെടുന്നു.
ആഗോളവ്യാപകത്വമുള്ള ഇവയെല്ലാം ജലജീവികളാണ്.
ട്രൈക്കോപ്‌ടെറയിൽപ്പെട്ട കാഡിസ് ഈച്ചയുടെ പ്യൂപ്പ
ട്രൈക്കോപ്‌ടെറ ഗോത്രത്തിലെ ജീവികൾക്കെല്ലാം നിറയെ സിരകളും രോമങ്ങളും ഉള്ള രണ്ടു ജോടി ചിറകുകളുണ്ടായിരിക്കും.
ഇവയുടെ ശൃംഗികകൾ നീളം കൂടിയതാണ്.
വദനഭാഗങ്ങൾ ദ്രാവകങ്ങൾ നക്കിക്കുടിക്കുന്നതിന് അനുയോജ്യമായ വിധത്തിൽ രൂപപ്പെട്ടിരിക്കുന്നു.
പുഴുപോലെയിരിക്കുന്ന ലാർവയ്ക്ക് സവിശേഷമായ തലയും, വക്ഷസ്സിൽ മൂന്നുജോടി കാലുകളും പിന്നറ്റത്തായി കൊളുത്തുകളുള്ള ഒരു ജോടി കാലുകളും ഉണ്ടായിരിയ്ക്കും.
പ്യൂപ്പാ ദശയിൽ സ്വതന്ത്രമായ ഉപാംഗങ്ങളെല്ലാം തന്നെ ശരീരത്തോട് ഒട്ടിച്ചേർന്നിരിക്കുന്ന നിലയിലാണ് കാണപ്പെടുന്നത്.
ഇവയ്ക്ക് മൂർച്ചയുള്ള ഒരു ജോടി ഹനുക്കളുണ്ടായിരിക്കും .
കൊക്കൂണിൽ നിന്ന് പുറത്തുവരാനായി ഈ ഹനുക്കളാണ് ഇവയെ സഹായിക്കുന്നത്.
പ്രായപൂർത്തിയെത്തിയ ജീവികൾക്ക് മാസങ്ങളോളം ആയുസ്സുണ്ട്.
പെൺ ഈച്ചകൾ വളരെ വേഗം പ്രായപൂർത്തിയെത്തുന്നു.
ഇവ ഇഴഞ്ഞു വെള്ളത്തിലെത്തി പാറകൾക്കിടയിലും മറ്റും മുട്ടകളിടും.
മുട്ടവിരിഞ്ഞുണ്ടാകുന്ന ലാർവകൾ വെള്ളത്തിൽ ഒഴുകിനടക്കുന്നു.
ചില ലാർവകൾ സ്വന്തമായി കൂടുകൾ ഉണ്ടാക്കാറുണ്ട്.
മറ്റു ചിലവ പാറയുടെയും മറ്റും വിള്ളലുകളിൽ ജീവിക്കുന്നു; സ്വയം എടുത്തു കൊണ്ടു നടക്കത്തക്ക ആവരണങ്ങളുണ്ടാക്കി അതിൽ കഴിഞ്ഞു കൂടുന്നവയും വിരളമായുണ്ട്.
ചെറിയ ശൈവാലങ്ങൾ, കീടങ്ങൾ, ജലസസ്യങ്ങൾ, വലിപ്പം കുറഞ്ഞ ജലജന്തുക്കൾ തുടങ്ങിയവയെയാണ് ഇവ ആഹാരമാക്കുന്നത്; മറ്റു ജീവികളുടെ ലാർവകളെ ആഹാരമാക്കുന്നവയുമുണ്ട്.
മറ്റു ജലജീവികളുടെ ലാർവകളിൽ ജീവിക്കുന്ന പരഭോജികളായ ഏതാനും ഇനങ്ങളും ട്രൈക്കോപ്‌ടെറ ഗോത്രത്തിൽപ്പെടുന്നു.
ലാർവകൾ പ്രായപൂർത്തിയെത്തുമ്പോൾ സ്വയം അണ്ഡാകൃതിയിലുള്ള കൊക്കൂൺ നെയ്ത് പാറകൾക്കടിയിലോ വിള്ളലുകളിലോ പ്യൂപ്പാദശയിൽ കഴിയുന്നു.
പ്യൂപ്പാ വളർച്ച പൂർത്തിയായ ശേഷം ഹനുക്കളുപയോഗിച്ച് കൊക്കൂൺ മുറിച്ച് സ്വതന്ത്രമായി ജലോപരിതലത്തിൽ നീന്തി നടക്കുന്നു.
കല്ലുകളിലോ മരക്കഷണങ്ങളിലോ പറ്റിയിരുന്ന് പ്യൂപ്പാദശ മുഴുമിപ്പിക്കുന്നവയും ഉണ്ട്.
ട്രൈക്കോപ്‌ടെറയിൽപ്പെട്ട കാഡിസ് ഈച്ചയുടെ ലാർവ
യൂറോപ്പിലേയും അമേരിക്കയിലേയും മോസ്സുസസ്യങ്ങളിൽ വളരുന്നയിനങ്ങളും ന്യൂസിലന്റിലെ ഓരുജലത്തിൽ ജീവിക്കുന്നവയും ഒഴികെ ട്രൈക്കോപെടെറയിലെ അംഗങ്ങളെല്ലാം ശുദ്ധജല ജീവികളാണ്.
താരതമ്യേന മാലിന്യം കുറഞ്ഞ ഒഴുക്കുള്ള ജലത്തിലാണ് ഇവ ധാരാളമായി കാണപ്പെടുന്നത്.
മത്സ്യങ്ങളുടെ ഭക്ഷണമെന്ന നിലയിൽ ഇവ ഏറെ സാമ്പത്തിക പ്രാധാന്യമർഹിക്കുന്നു.
ലഭ്യമായ ട്രൈക്കോപ്ടെറൻ ചിറകുകളുടെ ജീവാശ്മങ്ങൾ ഇവ മീസോസോയിക് കൽപത്തിന്റെ ആദ്യഘട്ടങ്ങളിൽ ഉദ്ഭവിച്ചവയാണെന്ന് സൂചന നൽകുന്നു.
ഇന്ന് കാണപ്പെടുന്നവയിലധികവും ക്രിട്ടേഷ്യസ് കൽപത്തിലുണ്ടായവയാണെന്നാണ് കരുതപ്പെടുന്നത്.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ട്രൈക്കോപ്‌ടെറ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ട്രൈക്കോമോണിയാസിസ്
ട്രൈക്കോമോണിയാസിസ് ( ട്രിച്ച് ) ട്രൈക്കോമോണസ് വാഗിനാലിസ് എന്ന പരാന്നഭോജി മൂലമുണ്ടാകുന്ന ഒരു പകർച്ചവ്യാധിയാണ്.
രോഗം ബാധിച്ചവരിൽ 70% പേർക്കും രോഗബാധയുണ്ടായാൽ രോഗലക്ഷണങ്ങൾ കാണാറില്ല.
രോഗലക്ഷണങ്ങൾ ഉണ്ടാകുമ്പോൾ, അവ സാധാരണയായി എക്സ്പോഷർ കഴിഞ്ഞ് 5 മുതൽ 28 ദിവസങ്ങൾക്ക് ശേഷം തുടങ്ങും.
അവ ജനനേന്ദ്രിയ ഭാഗത്ത് ചൊറിച്ചിൽ, ദുർഗന്ധം വമിക്കുന്ന നേർത്ത യോനിയിൽ നിന്നുള്ള സ്രവങ്ങൾ, മൂത്രമൊഴിക്കുമ്പോൾ കത്തുന്നതു പോലെ ഉള്ള തോന്നൽ , ലൈംഗിക ബന്ധത്തിൽ വേദന എന്നിവ ഉൾപ്പെടാം.
ട്രൈക്കോമോണിയാസിസ് ഉണ്ടാകുന്നത് എച്ച്ഐവി/എയ്ഡ്സ് വരാനുള്ള സാധ്യത വർദ്ധിപ്പിക്കുന്നു.
ഗർഭകാലത്ത് ഇത് സങ്കീർണതകൾക്കും കാരണമാകും.
ട്രൈക്കോമോണിയാസിസ് ലൈംഗികമായി പകരുന്ന ഒരു അണുബാധയാണ് (എസ്ടിഐ), ഇത് മിക്കപ്പോഴും യോനി, ഓറൽ അല്ലെങ്കിൽ ഗുദ ലൈംഗികതയിലൂടെ പകരുന്നു.
ജനനേന്ദ്രിയ സ്പർശനത്തിലൂടെയും ഇത് പകരാം.
രോഗലക്ഷണങ്ങൾ ഇല്ലാതിരുന്നാൽ പോലും രോഗം ബാധിച്ച ആളുകൾക്ക് രോഗം പകരാം.
ഒരു മൈക്രോസ്കോപ്പ് ഉപയോഗിച്ച് യോനിയിലെ ദ്രാവകത്തിൽ നിന്ന് പരാന്നഭോജിയെ കണ്ടെത്തുക, യോനിയിലെ ദ്രാവകം അല്ലെങ്കിൽ മൂത്രം കൾചർ ചെയ്ത് നോക്കുക, അല്ലെങ്കിൽ പരാന്നഭോജിയുടെ ഡിഎൻഎ പരിശോധന എന്നിവയിലൂടെയാണ് രോഗനിർണയം സാധ്യമാകുന്നത്.
പരാന്നഭോജിയെ കണ്ടെത്തുകയാണ് എങ്കിൽ , മറ്റ് എസ്ടിഐകൾക്കായി കൂടെ പരീക്ഷിക്കണങ്ങൾ നടത്തണം.
ലൈംഗിക ബന്ധത്തിൽ ഏർപ്പെടാതിരിക്കുക, ഗർഭനിരോധന ഉറകൾ ഉപയോഗിക്കുക, പുതിയ പങ്കാളിയുമായി ലൈംഗിക ബന്ധത്തിൽ ഏർപ്പെടുന്നതിന് മുമ്പ് എസ്ടിഐ പരിശോധന നടത്തുക എന്നിവയാണ് പ്രതിരോധ മാർഗ്ഗങ്ങൾ.
ബാക്ടീരിയ മൂലമല്ലെങ്കിലും, ചില ആൻറിബയോട്ടിക്കുകൾ ( മെട്രോണിഡാസോൾ, ടിനിഡാസോൾ, സെക്നിഡാസോൾ ) ഉപയോഗിച്ച് ട്രൈക്കോമോണിയാസിസ് സുഖപ്പെടുത്താം.
ലൈംഗിക പങ്കാളികൾക്കും ചികിത്സ നൽകണം.
ചികിത്സ കഴിഞ്ഞ് മൂന്ന് മാസത്തിനുള്ളിൽ ഏകദേശം 20% ആളുകൾക്ക് വീണ്ടും രോഗം പിടിപെടുന്നു എന്ന് കണക്കുകൾ സൂചിപ്പിക്കുന്നു.
2015-ൽ ഏകദേശം 122 പുതിയ ട്രൈക്കോമോണിയാസിസ് കേസുകൾ ഉണ്ടായി.
യുണൈറ്റഡ് സ്റ്റേറ്റ്സിൽ, ഏകദേശം 2 ദശലക്ഷം സ്ത്രീകൾ രോഗബാധിതരാണ്.
പുരുഷന്മാരേക്കാൾ സ്ത്രീകളിലാണ് ഇത് പലപ്പോഴും സംഭവിക്കുന്നത്.
1836-ൽ ആൽഫ്രഡ് ഡോണെയാണ് ട്രൈക്കോമോണസ് വാഗിനാലിസ് ആദ്യമായി തിരിച്ചറിഞ്ഞത്.
1916 ൽ ഈ രോഗത്തിന് കാരണമാകുന്നതായി ഇത് ആദ്യമായി തിരിച്ചറിഞ്ഞു.
അടയാളങ്ങളും ലക്ഷണങ്ങളും A single trichomonas by phase contrast microscopy
ട്രൈക്കോമോണസ് വജൈനാലിസ് ബാധിച്ച മിക്ക ആളുകൾക്കും രോഗത്തിന്റെ ലക്ഷണങ്ങളൊന്നും വർഷങ്ങളോളം ഉണ്ടാകില്ല.
ലിംഗത്തിലും അല്ലെങ്കിൽ മൂത്രനാളിയിലും ( മൂത്രനാളി), അല്ലെങ്കിൽ യോനിയിൽ (യോനിനൈറ്റിസ് )  വേദന, കത്തുന്ന പോലത്തെ തോന്നൽ അല്ലെങ്കിൽ ചൊറിച്ചിൽ, എന്നിവ അനുഭവപ്പെടുന്ന ലക്ഷണങ്ങളാണ്.
ലൈംഗിക ബന്ധത്തിലും മൂത്രമൊഴിക്കുമ്പോഴും ഇരു ലിംഗക്കാർക്കും അസ്വസ്ഥത വർദ്ധിക്കും.
സ്ത്രീകൾക്ക് മഞ്ഞ-പച്ച നിറത്തിൽ, ചൊറിച്ചിലോടെ, നുരകളോടെ, ദുർഗന്ധത്തോടെ (ഉളുമ്പു നാറ്റം) യോനിയിൽ നിന്ന് ഡിസ്ചാർജ് ഉണ്ടാകാം.
അപൂർവ സന്ദർഭങ്ങളിൽ, അടിവയറ്റിൽ വേദന ഉണ്ടാകാം.
രോഗലക്ഷണങ്ങൾ സാധാരണയായി 5 മുതൽ 28 ദിവസത്തിനുള്ളിൽ പ്രത്യക്ഷപ്പെടും.
ചിലപ്പോൾ ട്രൈക്കോമോണിയാസിസിനെ ക്ലമീഡിയ ആണോ എന്ന് തെറ്റിദ്ധരിക്കാം കാരണം  അവയുടെ ലക്ഷണങ്ങൾ സമാനമാണ്.
ട്രൈക്കോമോണിയാസിസ് നിരവധി ഗുരുതരമായ സങ്കീർണതകളുമായി ബന്ധപ്പെട്ടിരിക്കുന്നു.
ട്രൈക്കോമോണിയാസിസ് എച്ച് ഐ വി അണുബാധയ്ക്കും അണുബാധയ്ക്കും ഉള്ള സാധ്യതയുമായി ബന്ധപ്പെട്ടിരിക്കുന്നു.
ട്രൈക്കോമോണിയാസിസ് ഒരു സ്ത്രീക്ക് കുറഞ്ഞ ഭാരം ഉള്ള അല്ലെങ്കിൽ മാസം തികയാതെയുള്ള കുഞ്ഞിനെ പ്രസവിക്കാൻ കാരണമായേക്കാം.
സെർവിക്കൽ ക്യാൻസറിന് കാരണമാകുന്നതിൽ ട്രൈക്കോമോണസ് അണുബാധയുടെ പങ്ക് വ്യക്തമല്ല, എന്നിരുന്നാലും ട്രൈക്കോമോണസ് അണുബാധ എച്ച്പിവിയുടെ ഉയർന്ന അപകടസാധ്യതയുള്ള സ്‌ട്രെയിനുകളുമായി സഹ-അണുബാധയുമായി ബന്ധപ്പെട്ടിരിക്കാം.
പുരുഷന്മാരിൽ ടി. വജൈനാലിസ് അണുബാധ ലക്ഷണമില്ലാത്ത യൂറിത്രൈറ്റിസ്, പ്രോസ്റ്റാറ്റിറ്റിസ് എന്നിവയ്ക്ക് കാരണമാകുന്നതായി കണ്ടെത്തി.
പ്രോസ്റ്റേറ്റ് ഗ്രന്ഥിയിൽ , ഇത് വിട്ടുമാറാത്ത വീക്കം സൃഷ്ടിച്ചേക്കാം, അത് ഒടുവിൽ പ്രോസ്റ്റേറ്റ് ക്യാൻസറിലേക്ക് നയിച്ചേക്കാം.
കാരണങ്ങൾ ട്രൈക്കോമോണസിന്റെ ജീവിതചക്രം
മനുഷ്യന്റെ ജനനേന്ദ്രിയ അവയവമാണ് ഈ ഇനത്തിന്റെ ഏക സംഭരണി.
ട്രൈക്കോമോണസ് ലൈംഗിക അല്ലെങ്കിൽ ജനനേന്ദ്രിയ സമ്പർക്കത്തിലൂടെയാണ് പകരുന്നത്.
ഏകകോശ പ്രോട്ടോസോവൻ ആതിഥേയ കോശങ്ങളിൽ മെക്കാനിക്കൽ സമ്മർദ്ദം സൃഷ്ടിക്കുകയും കോശ മരണശേഷം കോശ ശകലങ്ങൾ ഉള്ളിലാക്കുകയും ചെയ്യുന്നു.
ജനിതക ശ്രേണി
ട്രൈക്കോമോനാസ് ജീനോമിന്റെ ഒരു ഡ്രാഫ്റ്റ് സീക്വൻസ് ജനുവരി 12, 2007-ന് സയൻസ് ജേണലിൽ പ്രസിദ്ധീകരിച്ചു.
ജീനോമിന് കുറഞ്ഞത് 26,000 ജീനുകളെങ്കിലും ഉണ്ടെന്ന് സ്ഥിരീകരിക്കുന്നു.
ഇത് മനുഷ്യ ജീനോമിന് സമാനമായ സംഖ്യയാണ്.
സ്ഥിരീകരിക്കപ്പെടാത്ത ഏകദേശം 34,000 ജീനുകൾ, ട്രാൻസ്പോസിബിൾ മൂലകങ്ങളുടെ ഭാഗമായ ആയിരക്കണക്കിന് ജീനുകൾ ഉൾപ്പെടെ, ജീൻ ഉള്ളടക്കം 60,000-ലധികം എത്തിക്കുന്നു.
ട്രൈക്കോമോണിയാസിസ് പരിശോധിക്കുന്നതിന് മൂന്ന് പ്രധാന വഴികളുണ്ട്.
ആദ്യത്തേത് സലൈൻ മൈക്രോസ്കോപ്പി എന്നാണ് അറിയപ്പെടുന്നത്.
ഇത് ഏറ്റവും സാധാരണയായി ഉപയോഗിക്കുന്ന രീതിയാണ്, മൈക്രോസ്കോപ്പിന് കീഴിലുള്ള പരിശോധനയ്ക്കായി എൻഡോസെർവിക്കൽ, യോനി അല്ലെങ്കിൽ പെനൈൽ സ്വാബ് സാമ്പിൾ ആവശ്യമാണ്.
ഒന്നോ അതിലധികമോ ട്രൈക്കോമോണാഡുകളുടെ സാന്നിധ്യം ഒരു നല്ല ഫലം നൽകുന്നു.
ഈ രീതി ചിലവ് കുറഞ്ഞതാണ്, പക്ഷേ അപര്യാപ്തമായ സാമ്പിൾ കാരണം കുറഞ്ഞ സെൻസിറ്റിവിറ്റി (60-70%) ഉണ്ട്, ഇത് തെറ്റായ നെഗറ്റീവുകൾക്ക് കാരണമാകുന്നു.
രണ്ടാമത്തെ ഡയഗ്നോസ്റ്റിക് രീതി മൈക്രോബയോളജിക്കൽ കൾചർ ചെയ്യൽ ആണ്.
ഇത് ചരിത്രപരമായി സാംക്രമിക രോഗനിർണയത്തിൽ  ഏറ്റവും നല്ല മാർഗ്ഗം ആണ്.
ട്രൈക്കോമോണസ് വാഗിനാലിസ് കൾച്ചർ ടെസ്റ്റുകൾ താരതമ്യേന വിലകുറഞ്ഞതാണ്; എന്നിരുന്നാലും, സംവേദനക്ഷമത ഇപ്പോഴും കുറച്ച് കുറവാണ് (70-89%).
മൂന്നാമത്തെ രീതിയിൽ കൂടുതൽ സെൻസിറ്റീവ് ആയ ന്യൂക്ലിക് ആസിഡ് ആംപ്ലിഫിക്കേഷൻ ടെസ്റ്റുകൾ (NAATs) ഉൾപ്പെടുന്നു.
ഈ പരിശോധനകൾ മൈക്രോസ്കോപ്പി, കൾച്ചർ എന്നിവയേക്കാൾ ചെലവേറിയതാണ്, അവ വളരെ സെൻസിറ്റീവ് ആണ് (80-90%).
പുരുഷ കോണ്ടം അല്ലെങ്കിൽ പെൺ കോണ്ടം ഉപയോഗിക്കുന്നത് ട്രൈക്കോമോണിയാസിസിന്റെ വ്യാപനം തടയാൻ സഹായിച്ചേക്കാം,  ഈ അണുബാധയെ എങ്ങനെ തടയാം എന്നതിനെക്കുറിച്ച് ശ്രദ്ധാപൂർവം പഠനങ്ങൾ ഒരിക്കലും നടത്തിയിട്ടില്ല.
ട്രൈക്കോമോണിയാസിസ് വെള്ളത്തിലൂടെയുള്ള അണുബാധയ്ക്ക് സാധ്യതയില്ല, കാരണം ട്രൈക്കോമോണസ് വാഗിനാലിസ് 45-60 മിനിറ്റിനു ശേഷവും വെള്ളത്തിലും 30 മിനിറ്റ് മുതൽ 3 മണിക്കൂർ വരെ താപ വെള്ളത്തിലും 5-6 മണിക്കൂറിന് ശേഷം നേർപ്പിച്ച മൂത്രത്തിലും മരിക്കുന്നു.
നിലവിൽ കുടുംബാസൂത്രണമോ എസ്ടിഐ പരിശോധനയോ സ്വീകരിക്കുന്ന സാധാരണ യുഎസ് ജനതയ്ക്ക് സാധാരണ സ്റ്റാൻഡേർഡ് സ്ക്രീനിംഗ് ആവശ്യകതകളൊന്നുമില്ല.
സെന്റർസ് ഫോർ ഡിസീസ് കൺട്രോൾ ആൻഡ് പ്രിവൻഷൻ (സിഡിസി) യോനിയിൽ ഡിസ്ചാർജ് ഉള്ള സ്ത്രീകൾക്ക് ട്രൈക്കോമോണിയാസിസ് പരിശോധന ശുപാർശ ചെയ്യുന്നു കൂടാതെ അണുബാധയ്‌ക്കോ എച്ച്ഐവി പോസിറ്റീവ് സെറോസ്റ്റാറ്റസിനോ സാധ്യതയുള്ള സ്ത്രീകൾക്ക് ഇത് പരിഗണിക്കാം.
പുതിയതും വളരെ നിർദ്ദിഷ്ടവും സെൻസിറ്റീവുമായ ട്രൈക്കോമോണിയാസിസ് ടെസ്റ്റുകളുടെ വരവ് സ്ത്രീകൾക്കും പുരുഷന്മാർക്കും പുതിയ സ്ക്രീനിംഗ് പ്രോട്ടോക്കോളുകൾക്ക് അവസരമൊരുക്കുന്നു.
യുഎസിലെ ട്രൈക്കോമോണിയാസിസ് രോഗനിർണ്ണയത്തിനും ചികിത്സയ്ക്കുമായി ഈ പുതിയ ടെസ്റ്റുകളുടെ ചെലവ്-കാര്യക്ഷമതയും ഏറ്റവും പ്രയോജനപ്രദമായ ഉപയോഗവും നിർണ്ണയിക്കാൻ ശ്രദ്ധാപൂർവ്വമായ ആസൂത്രണം, ചർച്ച, ഗവേഷണം എന്നിവ ആവശ്യമാണ്, ഇത് മികച്ച പ്രതിരോധ പ്രവർത്തനങ്ങളിലേക്ക് നയിച്ചേക്കാം.
ട്രൈക്കോമോണിയാസിസ് അണുബാധയുടെ ലക്ഷണങ്ങളില്ലാത്ത ഗർഭിണികളെ പരിശോധിക്കുന്നതിനും അണുബാധയ്ക്ക് പോസിറ്റീവ് പരീക്ഷിക്കുന്ന സ്ത്രീകളെ ചികിത്സിക്കുന്നതിനുമുള്ള ക്രമരഹിതമായ നിയന്ത്രിത പരീക്ഷണങ്ങളിൽ നിന്നുള്ള തെളിവുകൾ മാസം തികയാതെയുള്ള ജനന സാധ്യത കുറയ്ക്കുന്നതായി കാണിച്ചിട്ടില്ല.
ഈ ഫലം പരിശോധിക്കുന്നതിനും മികച്ച സ്ക്രീനിംഗ് രീതി നിർണ്ണയിക്കുന്നതിനും കൂടുതൽ പഠനങ്ങൾ ആവശ്യമാണ്.